****

**РЕПУБЛИКА БЪЛГАРИЯ**

Министър на здравеопазването

Д О Г О В О Р

**ЗА ВЪЗЛАГАНЕ УПРАВЛЕНИЕТО НА ПУБЛИЧНО ПРЕДПРИЯТИЕ -**

**ЕДНОЛИЧНО ДРУЖЕСТВО С ОГРАНИЧЕНА ОТГОВОРНОСТ „………………………………………………………..“ ЕООД**, **ГР……………………………**

Днес, ............................ г., на основание чл. 62, ал. 8 от Закона за лечебните заведения,чл. 137, ал. 1, т. 5 и чл. 141, ал. 7 от Търговския закон, чл.54, ал.1 от ППЗПП, във връзка с протокол № ………………...от ….……… г., се сключи настоящият договор между:

 **Проф. д-р Костадин Ангелов, д.м. – министър на здравеопазването,** упражняващ правата на държавата като едноличен собственик на капитала в **„……………………………………………………“ ЕООД**, **гр…………….………**, наричан по-долу **„ПРИНЦИПАЛ“** от една страна,

и

 **…………………………………………………………………………………………………………..**

живущ/а в гр. …………………, ул……………………………………………………….…….…….,

ЛК № …………………………….., изд. на …..…………….. от МВР – ..…………………..…..…,

ЕГН: ………………….……….., сл.тел.:………………….…….., моб.тел.………….……..………,

наричан/а по-нататък **„УПРАВИТЕЛ“** от друга страна, за следното:

# **I. ПРЕДМЕТ НА ДОГОВОРА**

**Чл. 1**. ПРИНЦИПАЛЪТ възлага на УПРАВИТЕЛЯТ да управлява и представлява публичното предприятие - еднолично дружество с ограничена отговорност с държавно имущество **„………………………………………………………………….“ ЕООД**, **гр........................** в съответствие с действащата нормативна уредба, учредителния акт на дружеството и настоящия договор.

# **II. ПРАВА И ЗАДЪЛЖЕНИЯ НА ПРИНЦИПАЛА**

**Чл. 2**. (1) ПРИНЦИПАЛЪТ упражнява правата на собственост на държавата в еднолично дружество с ограничена отговорност при условия и ред, регламентирани в Закона за публичните предприятия, Търговския закон и всички други относими нормативни актове, както и учредителния акт на дружеството.

(2) ПРИНЦИПАЛЪТ възлага управлението на дружеството на УПРАВИТЕЛЯ и създава необходимите условия за упражняване на функциите му.

**Чл. 3**. ПРИНЦИПАЛЪТ взема решения за :

3.1. изменяне и допълване на учредителния акт на публичното предприятие – еднолично дружество с ограничена отговорност;

3.2. преобразуване и прекратяване на дружеството;

 3.3. приемане на годишния финансов отчет, за разпределяне на печалбата и нейното изплащане и за изплащане на тантиеми и техния размер;

3.4. намаляване и увеличаване на капитала;

3.5. избиране на управителя, определяне на възнаграждението му и освобождаването му от отговорност;

 3.6. избиране и освобождаване на регистриран одитор на дружеството;

 3.7. одобряване на бизнес програмата по реда на чл.17, ал.2 от Закона за публичните предприятия;

3.8. откриване или закриване на клонове и за участие в други търговски или граждански дружества;

3.9. придобиване и разпореждане с недвижими имоти и учредяване на вещни права върху тях;

 3.10. придобиване или разпореждане с дялове или акции - собственост на дружеството, в други дружества;

3.11. предявяване на искове на дружеството срещу управителя и назначаване на представител за водене на процеси срещу тях;

3.12. допълнителни парични вноски;

3.13. получаване на заеми или кредити, предоставяне на заеми, предоставяне на гаранции (с изключение на гаранции, давани по реда на Закона за обществените поръчки), поемане на задължения за поръчителство и предоставяне на целево финансиране, даване на обезпечения в полза на трети лица, когато стойността на всяко едно от изброените надхвърля по-ниската стойност от 500 хил. лв. или 5 на сто от общата балансова стойност на дълготрайните активи към 31 декември на предходната година;

3.14. сключване на съдебна или извънсъдебна спогодба, с която се признават задължения или се опрощава дълг;

3.15. разпоредителни сделки с дълготрайни активи на дружеството;

3.16.отдаването под наем на дълготрайни материални активи, собственост на дружеството, ако общата стойност на активите за текущата година надхвърля 5 на сто от общата балансова стойност на дълготрайните активи на дружеството към 31 декември на предходната година.

3.17. сключване на договори за получаване на заеми или кредити;

3.18. учредяване на ипотека и залог на дълготрайни активи на дружеството;

3.19. други въпроси, предоставени в негова компетентност от законодателството и от учредителния акт.

**Чл. 4**. ПРИНЦИПАЛЪТ има право да:

4.1. изисква и получава от УПРАВИТЕЛЯ икономическа, статистическа, финансова, счетоводна и всяка друга информация, свързана с дейността на дружеството, която се представя в законоустановения срок или в определения от ПРИНЦИПАЛА срок;

4.2. контролира дейността на УПРАВИТЕЛЯ, в рамките на своите правомощия, както и да определя срокове за отстраняване на констатирани пропуски/нарушения в работата му;

4.3. извършва проверки и контрол на дейността, като упълномощава за това съответните длъжностни лица;

4.4. разрешава командировката и издава заповед за командировка на УПРАВИТЕЛЯ в чужбина след негово мотивирано писмено предложение.

 **Чл.5.** ПРИНЦИПАЛЪТ има право да намали възнаграждението на УПРАВИТЕЛЯ при условията на чл.12 от настоящия договор.

# **III. ПРАВА И ЗАДЪЛЖЕНИЯ НА УПРАВИТЕЛЯ**

**Чл. 6**. УПРАВИТЕЛЯТ :

6.1. управлява **„…………………………………..“ ЕООД**, **гр..................................**, в съответствие с действащото законодателство, бизнес програмата и като действа информирано, добросъвестно, с дължимата грижа и внимание и в най-добрия интерес на дружеството и държавата като собственик на капитала;

 6.2. представлява дружеството пред трети лица;

 6.3. организира разработването и изготвянето и представя на ПРИНЦИПАЛА, както и на други нормативно определени органи и институтции, всички необходими отчетни и други документи съгласно Закона за публичните предприятия и правилника за прилагането му, Закона за счетоводството и всички други нормативни актове, включително бизнес програмата, в установените за това срокове. Представя в срок и всяка друга информация, изискана от страна на ПРИНЦИПАЛА;

 6.4. е работодател на всички работещи в дружеството;

 6.5. контролира финансовото състояние на дружеството и отговаря за финансовата му стабилност;

 6.6. извършва структурни и организационни промени в дружеството;

 6.7. уведомява незабавно в писмена форма ПРИНЦИПАЛА за всички обстоятелства от съществено значение за дружеството;

 6.8. уведомява ПРИНЦИПАЛА в едноседмичен срок за настъпили обстоятелства, налагащи прекратяване на настоящия договор;

 6.9. организира съставянето на годишния финансов отчет, консолидирания финансов отчет (в случай, че има такъв), аналитичния доклад за дейността на дружеството и консолидирания доклад за дейността (в случай, че има такъв) в законоустановените срокове и ги представя на назначения от ПРИНЦИПАЛА регистриран одитор за проверка и заверка.

6.10. предоставя на ПРИНЦИПАЛА копие от докладите или друг вид съставени документи от извършени проверки на дружеството от оправомощени органи и институции;

6.11. информира ПРИНЦИПАЛА за всички обстоятелства, които подлежат на вписване/обявяване в Търговския регистър преди заявяването им, освен ако обстоятелствата не са обективирани в акт на ПРИНЦИПАЛА;

6.12. уведомява ПРИНЦИПАЛА в десетдневен срок след промяната на адреса за кореспонденция на дружеството, телефони, факс и електронен адрес;

 6.13. приема и утвърждава всички вътрешни правила и актове на дружеството при спазване на нормативните изисквания;

 6.14. отговаря за финансовото управление на дружеството като планира, анализира и контролира финансовите средства, организира финансовата отчетност, планира и осигурява кадровата обезпеченост на дружеството, планира инвестиционната политика, като извършва и всички други възложени му дейности от учредителния акт и действащата нормативна уредба;

 6.15. сключва колективния трудов договор и съблюдава правилното му изпълнение;

 6.16. предлага на ПРИНЦИПАЛА увеличаване или намаляване на капитала на дружеството и разпределение на печалбата;

 6.17. съгласува действията си с ПРИНЦИПАЛА или изисква неговото одобрение, разрешение или съгласие като представя необходимите документи, когато това е установено като задължение в нормативен акт, учредителния акт или настоящия договор.

**Чл. 7**. УПРАВИТЕЛЯТ има право да:

7.1. решава всички въпроси, свързани с управлението на публичното предприятие, които не са предоставени в компетентност на едноличния собственик на капитала;

7.2. отдава под наем дълготрайни материални активи, собственост на дружеството, ако общата стойност на активите за текущата година не надхвърля 5 на сто от общата балансова стойност на дълготрайните активи на дружеството към 31 декември на предходната година.

7.3. взема решение за бракуване на дълготрайни материални активи, собственост на дружеството, по мотивирано предложение на съответните материално отговорни лица и главния счетоводител, придружено с необходимите документи, които доказват необходимостта от бракуване, както и писмено становище на контрольора / когато е назначен такъв/.

**Чл. 8.** УПРАВИТЕЛЯТ няма право да работи по служебно или трудово правоотношение за времето, за което е избран за такъв, освен в предвидените от закона случаи.

**Чл. 9**. УПРАВИТЕЛЯТ няма право:

9.1. да предоставя информация за финансово-икономическото състояние на дружеството извън задълженията му за предоставяне съгласно действащата нормативна уредба.

9.2. да извършва всяка друга дейност, за която съгласно нормативен акт, учредителния акт или този договор се изисква разрешение, одобрение или съгласие на ПРИНЦИПАЛА.

9.3. да извършва от свое или от чуждо име търговски сделки, да участвува в събирателни, командитни дружества и в дружества с ограничена отговорност и да заема длъжност в ръководни органи на други дружества, когато се извършва сходна дейност с тази на дружеството.

9.4. да използва или да разрешава използването в частен интерес на информация, получена при изпълнението на правомощията му, докато заема длъжността и една година след напускането, освен ако в специален закон е предвидено друго.

## ІV. ВЪЗНАГРАЖДЕНИЕ НА УПРАВИТЕЛЯ

**Чл. 10.** (1) УПРАВИТЕЛЯТ получава месечно възнаграждение, формирано по реда на чл.56 от Правилника за прилагане на Закона за публичните предприятия и в съответствие с решението на едноличния собственик на капитала по чл.56, ал.13 от ППЗПП, неразделна част от настоящия договор.

 (2) Възнаграждението на УПРАВИТЕЛЯ е за сметка на дружеството. Същото може да бъде намалявано като общ размер при налагане на санкция и наличие на условията, посочени в чл.12. УПРАВИТЕЛЯТ не получава възнаграждение за изпълнение на задълженията си по този договор в случай, че заема длъжност или изпълняват функции, които са посочени в закон като пречка за получаване на възнаграждение.

(3) ПРИНЦИПАЛЪТ не гарантира размера на възнаграждението на УПРАВИТЕЛЯ и не го компенсира при липса на средства в дружеството. В случай на промяна на нормативната уредба по отношение на размера на възнаграждението на УПРАВИТЕЛЯ, възнаграждението се преизчислява от датата на влизане в сила на съответния нормативен акт.

(4) Информация за определените възнаграждения се представя тримесечно на ПРИНЦИПАЛА.

**Чл.11** УПРАВИТЕЛЯТ се осигурява за всички осигурени социални рискове съгласно Кодекса за социално осигуряване , като дружеството има качеството на осигурител по реда на чл.5, ал.1 от КСО. Времето, за което УПРАВИТЕЛЯТ е работил по този договор и е бил осигурен в съответствие с нормативните изисквания, се зачита за осигурителен, съответно трудов стаж.

**Чл. 12.** (1) ПРИНЦИПАЛЪТ има право да намали определеното възнаграждение на УПРАВИТЕЛЯ с до 50 на сто за срок до три месеца като наложи санкция при нарушение или неизпълнение на решение и/или указание на ПРИНЦИПАЛА, на нормативно установено задължение, на клаузи от настоящия договор или учредителния акт на дружеството, както и когато в резултат на проверки от оправомощени органи и институции са установени нарушения и/или са констатирани нанесени вреди на дружеството.

 (2)Допълнително възнаграждение/тантиеми/ на УПРАВИТЕЛЯ се определя от ПРИНЦИПАЛА при условията, посочени в Правилника за прилагане на Закона за публичните предприятия.

# **V. СРОК**

**Чл. 13**. Настоящият договор се сключва за срок от ……… години, считано от ………………… г.

# **VI. ПРЕКРАТЯВАНЕ НА ДОГОВОРА**

**Чл. 14**. Договорът се прекратява с изтичането на срока по чл. 13.

**Чл. 15**.(1) Договорът може да се прекрати предсрочно:

15.1. по взаимно съгласие на страните;

15.2. с тримесечно предизвестие от страна на УПРАВИТЕЛЯ;

15.3. с едномесечно предизвестие от страна на ПРИНЦИПАЛА;

15.4. при преобразуване или прекратяване на дружеството, както и при промяна на собственика на мажоритарния дял от капитала му;

15.5. в случай на смърт или поставяне под запрещение на УПРАВИТЕЛЯ, съответно в случай на обявяване в несъстоятелност;

15.6. при възникване на някое от обстоятелствата, обуславящо забрана или ограничение за УПРАВИТЕЛЯ, съгласно действащата нормативна уредба;

15.7. при обективна невъзможност за УПРАВИТЕЛЯ да изпълнява задълженията си за повече от 6 месеца;

15.8. при осъждане за извършено умишлено престъпление от общ характер;

15.9. при несъвместимост с изискванията по чл. 20 и чл. 23, ал. 2 от Закона за публичните предприятия;

15.10. при тежко нарушение или системно неизпълнение на служебните задължения;

15.11. при влизане в сила на акт, с който е установен конфликт на интереси по Закона за противодействие на корупцията и за отнемане на незаконно придобитото имущество.

(2) Освен в случаите по ал. 1, договорът може да се прекрати предсрочно и при освобождаване от длъжност поради неизпълнение на заложените показатели в одобрената бизнес програма.

**Чл. 16**. При прекратяване на договора по реда на чл.15, т.15.4., на УПРАВИТЕЛЯ се изплаща обезщетение в размер на едномесечното му възнаграждение по този договор.

**Чл. 17**. Прекратяването на договора не освобождава от отговорност УПРАВИТЕЛЯ по чл.145 от Търговския закон и не погасява правомощието на ПРИНЦИПАЛА за освобождаване от отговорност.

**Чл. 18**. Всяка от страните, която има право да прекрати договора с предизвестие, може да го прекрати и преди изтичането на предизвестието, като заплати на другата страна обезщетение в размер на възнаграждението на УПРАВИТЕЛЯ за неспазения срок на предизвестието.

**Чл. 19**. Когато към датата на прекратяване на настоящия договор УПРАВИТЕЛЯТ е придобил право на пенсия за осигурителен стаж и възраст и е осигурен за всички осигурени социални рискове съгласно Кодекса за социално осигуряване по този договор, той има право на обезщетение в размер на три месечни възнаграждения по този договор, ако не е ползвал това право на друго основание.

**Чл. 20**. Размерът на обезщетенията по чл.16,18 и 19 и 25 се изчислява за последния пълен календарен месец, предхождащ прекратяването на договора, като същите се изплащат за сметка на дружеството.

# **VII. ДРУГИ УСЛОВИЯ**

**Чл. 21**. УПРАВИТЕЛЯТ се ползва от всички права за командироване в страната и в чужбина по повод изпълнението на задълженията по настоящия договор за сметка на дружеството. Разходите (или част от тях) за командировки в страната и чужбина не могат да бъдат за сметка на участници във възлагани от дружеството обществени поръчки.

**Чл. 22**. УПРАВИТЕЛЯТ има право да ползва лек служебен автомобил на дружеството при изпълнение на задълженията си по този договор.

**Чл. 23**. УПРАВИТЕЛЯТ има право на 30 работни дни платен годишен отпуск. Отпускът може да се ползва изцяло или на части след разрешение на ПРИНЦИПАЛА. Заявлението за ползване на отпуск се подава не по-късно от 10 работни дни преди желаната дата, като съдържа и данни за лицето, което ще осъществява заместването.

 **Чл.24**. При ползване на платения годишен отпуск УПРАВИТЕЛЯТ се задължава да определи със заповед длъжностно лице, което да го замества докато отсъства. Същото правило се прилага и при ползване на останалите видове отпуск, а когато отсъствието е поради временна неработоспособност, може да бъде издадена обща заповед за заместване, с която да се определи лице, което ще замества при случаите на временна неработоспособност. Във всички случаи се определя и кръга на правомощията на заместващите лица.

**Чл.25**. При прекратяване на договора УПРАВИТЕЛЯТ има право на парично обезщетение, съответстващо на неизползваните към датата на прекратяване платени неприсъствени дни.

**Чл.26.** УПРАВИТЕЛЯТ има право да ползва неплатен отпуск или служебен неплатен отпуск. Служебният отпуск може да бъде платен, в случай, че това е уговорено в колективен трудов договор. И двата вида отпуск се разрешават по реда на чл. 23 от настоящия договор. При възникване на съответните събития, УПРАВИТЕЛЯТ има право и на отпуск за временна неработоспособност.

**Чл. 27**. УПРАВИТЕЛЯТ има право на социалните придобивки, предвидени за работещите по трудов договор в дружеството съгласно колективния трудов договор за съответната година.

**Чл.28** При прекратяване на настоящия договор, управителят продължава да изпълнява функциите си до датата на заличаването му като управител в търговския регистър по партидата на дружеството.

**Чл.29.** УПРАВИТЕЛЯТ дава парична гаранция за своето управление в размер на 3 /три/ месечни възнаграждения по този договор. Дадената гаранция се връща след прекратяването на договора за управление и след решението на ПРИНЦИПАЛА за освобождаване от отговорност. На връщане подлежат и начислените лихви върху внесената сума.

**Чл.30**. Възникналите спорове между страните по този договор и неуредените в него въпроси се решават в съответствие с действащото гражданско законодателство.

**Чл.31.** Този договор може да бъде изменен само по взаимно съгласие на страните, изразено в писмена форма. Измененията, които произтичат от промяна в нормативната уредба, не подлежат на допълнително договаряне и са действителни и се прилагат от влизането в сила на съответния нормативен акт.

 Настоящият договор се състави и подписа в два еднообразни екземпляра - по един за всяка от страните, като неразделна част от този договор са и решенията на едноличния собственик на капитала по чл.56, ал.13 от Правилника за прилагане на Закона за публичните предприятия.

**УПРАВИТЕЛ НА ПРИНЦИПАЛ:**

**„……………………………….“ ЕООД МИНИСТЪР НА**

**ГР. …………….. : ЗДРАВЕОПАЗВАНЕТО:**

........................................................... ………………………….....................